|  |
| --- |
|  |
| Република Србија |
| **МИНИСТАРСТВО ЗА РАД,**  **ЗАПОШЉАВАЊЕ, БОРАЧКА И**  **СОЦИЈАЛНА ПИТАЊА** |
| Број: 404-02-190/6-1/2016-22 |
| Датум: 28.децембар 2016. године  Немањина 22-26 |
| Б е о г р а д |

**ОТКЛАЊАЊЕ УОЧЕНИХ НЕДОСТАТАКА (1) У КОНКУРСНОЈ ДОКУМЕНТАЦИЈИ И ИЗМЕНА КОНКУРСНЕ ДОКУМЕНТАЦИЈЕ**

**Услуге техничког пројектовања на програму "Јачање социјалне инфраструктуре у општинама погођеним мигрантском кризом"**

У поступку јавне набавке мале вредности, **Услуге техничког пројектовања на програму "Јачање социјалне инфраструктуре у општинама погођеним мигрантском кризом"** за потребе Министарства за рад, запошљавање, борачка и социјална питања ЈН бр. 45/2016, Министарству за рад, запошљавање, борачка и социјална питања, поднет je захтев за отклањање уочених недостатака и неправилности у конкурсној документацији.

У складу са одредбама чл. 63. ст. 3. и 4. Закона о јавним набавкама („Службени гласник РС“, бр.124/12, 14/2015 и 68/2015), Министарство за рад, запошљавање, борачка и социјална питања врши измену Конкурсне документације у делу који се односи на:

**1.ЗАХТЕВ:**

Предмет: Захтев за измену и допуну конкурсне документације за јавну набавку мале вредности Услуге техничког пројектовања на програму “Јачање социјалне инфраструктуре у општинама погођеним мигрантском кризом у складу са чланом 63 Закона о јавним набавкама.

На страни број 6 стоји: Обилазак локација је предвиђен радним данима у периоду од 23. до 29. децембра 2016. године у терминима између 09.00 и 13.00 часова. Обилазак се доказује обједињеном потврдом на основу увида у стање свих 27 локација.

На страни 31 је објављен XIV ОБРАЗАЦ ПОТВРДЕ О ОБИЛАСКУ ОБЈЕКАТА. То је све што је објављено у конкурсној документацији, а везано је за обилазак 27 локација. Обзиром да у конкурсној документацији нема адреса, имена контакт особа и бројева телефона, на које понуђачи могу да контактирају и договоре обилазак локација, молимо Вас да их објавите. Такође молимо да објавите на који начин се потврђује и који доказ понуђач добија да је обишао локацију и на који начин ће понуђач добити обједињену потврду и у ком року, јер се мора узети у обзир и време предвиђено за достављање обједињене потврде за обилазак локација, време које је потребно уколико понуђачи понуде достављају поштом, и период нерадних дана за новогодишње празнике?

Предлажемо успостављање новог рока за обилазак локација са објављеним свим потребним

подацима који ће понуђачима омогућити квалитетан обилазак 27 локација.

ЗАКЉУЧАК: У складу са чланом 63 став 3 Закона о јавним набавкама указујемо Вам на све уочене неправилности. Овим путем молимо наручиоца предметне јавне набавке да са пуном пажњом проанализира све наведене примедбе и захтеве за изменама и допунама конкурсне документације јер текст конкурсне документације који је објављен очигледно супротности са Законом о јавним набавкама а овим Захтевом смо указали на много места где се он грубо крши, чиме доводи у сумњу да је наручилац свесно предузео активности како би одређене потенцијалне понуђаче ставио у веома повлашћени положај.

Уколико Ви као наручиоци јавне набавке не размотрите и не усвојите наш захтев за измену и допуну конкурсне документације, бићемо принуђени да своја права остваримо кроз друге институције које су укључене у процес јавних набавки улагањем приговора на конкурсну документацију (Републичка комисија за заштиту права у поступцима јавних набавки).

**1.ОДГОВОР**: Понуђачи могу, уколико су заинтересовани, заказати обилазак једне или више локација радним данима у периоду од 23. до 29. децембра 2016. године у терминима између 09.00 и 13.00 часова. Обилазак се заказује мејлом, лице за контакт је Ања Јавор, Е - mail адреса: anja.javor@minrzs.gov.rs

Образац потврде о обиласку објеката које издаје Минситарство за рад, запошљавање, борачка и социјална питања на страни 31. XIV ОБРАЗАЦ ПОТВРДЕ О ОБИЛАСКУ ОБЈЕКАТА, понуђач није у обавези да приложи уз понуду коју подноси за предметну јавну набавку.

|  |  |
| --- | --- |
|  | **ЗА КОМИСИЈУ ЗА ЈАВНУ НАБАВКУ**  **Ања Јавор, заменик члан Комисије** |